CELEX: C2004/262/72
Language: da
Date: 2004-10-23 00:00:00
Title: Sag T-296/04: Sag anlagt den 22. juli 2004 af Salvador Contreras Gila, José Ramiro López og Antonio Ramiro López mod Rådet for Den Europæiske Union

23.10.2004   
            
            
               DA
            
            
               Den Europæiske Unions Tidende
            
            
               C 262/38
            
         Sag anlagt den 22. juli 2004 af Salvador Contreras Gila, José Ramiro López og Antonio Ramiro López mod Rådet for Den Europæiske Union
   (Sag T-296/04)
   (2004/C 262/72)
   Processprog: spansk
   Ved De Europæiske Fællesskabers Ret i Første Instans er der den 22. juli 2004 anlagt sag mod Rådet for Den Europæiske Union af Salvador Contreras Gila, José Ramiro López og Antonio Ramiro López, Jaén (Spanien), ved abogado José Francisco Vázquez Medina, Jaén.
   Sagsøgeren har nedlagt følgende påstande:
   
               —
            
            
               Artikel 1, nr. 7, i Rådets forordning (EF) nr. 864/04 annulleres ipso jure.
            
         
               —
            
            
               Afgørelsen om sagens omkostninger udsættes.
            
         Søgsmålsgrunde og væsentligste argumenter:
   Til støtte for deres argumenter har sagsøgerne gjort gældende, at der er sket tilsidesættelse af princippet om beskyttelse af den berettigede forventning, og dermed af retssikkerhedsprincippet, samt tilsidesættelse af princippet om, at forvaltningen er bundet af sine egne retsakter, idet de producenter, som i overensstemmelse med bestemmelserne i forordning nr. 2366/98 plantede oliventræer i 1997 eller 1998, som følge af, at den anfægtede bestemmelse kun angiver produktionsårene 1999/2000, 2000/2001, 2001/2002 og 2002/2003 som referenceperiode for beregningen af direkte støtte til olivenolieproducenterne, kun vil være berettigede til en meget lille del af den ved forordningen fastsatte støtte, eftersom produktionen i disse produktionsår var forsvindende lille, da et oliventræ tidligst giver en fuld høst efter otte år.
   Sagsøgerne har endvidere gjort gældende, at der er sket tilsidesættelse af princippet om forbud mod forskelsbehandling, eftersom andre medlemsstater, som f.eks. Portugal, yder støtte til finansiering af en forøgelse af produktionen af unge olivenplantager.